મુખ્યમંત્રીએ કહ્યું કે ગુજરાતની આગવી ઓળખ બની રહેલી વૈશ્વિક રોકાણકાર પરિષદની શૃંખલાઓની સફળતાને પગલે ગુજરાતમાં મૂડીરોકાણ માટે વિશ્વના અનેક દેશોના રોકાણકારો કતારમાં ઊભા છે. પ્રથમવાર વાયબ્રન્ટ સમિટ 2015માં વિશ્વના આઠ આઠ દેશો પાર્ટનર કન્ટ્રી તરીકે આપણી સાથે જોડાયા છે. આ સમિટ હવે માત્ર ગુજરાતને શો-કેસ કરનાર નહીં પણ વિશ્વના દેશો માટે રોકાણ માટેનું એક પ્લેટફોર્મ તરીકે ઊભરી આવી છે.